4. ΒΑΣΙΛΙΚΟΝ ΔΙΑΤΑΓΜΑ της 2/4 Οκτ. 1939 (ΦΕΚ Α΄ 422) Περί καθορισμού του είδους των τακτικών εδρών του Πανεπιστημίου Θεσσαλονίκης. Ορίζομεν το είδος των εδρών του Πανεπιστημίου Θεσσαλονίκης εις τας εν αυτώ Σχολάς ως εξής: Δ΄ Εις την Γεωπονικήν και Δασολογικήν Σχολήν Τακτικαί Α΄.Εις το Γεωπονικόν τμήμα 1.Της Γεωργίας (Αγροκομικής) περιλαμβάνουσαν προετοιμασίαν εδάφους, σποράν, περιποίησιν, συγκομιδήν των φυτών της μεγάλης καλλιεργείας, ως και περιγραφήν, βιολογίαν και καλλιέργειαν εκάστου των φυτών ταύτης, γεωργικάς μηχανάς. 2.Της Γεωργικής Οικονομικής, Εκτιμητικής και Πολιτικής, περιλαμβάνουσαν α)την οργάνωσιν, διοίκησιν και εκμετάλλευσιν των γεωπονικών κτημάτων, β)τας γεωπονικάς εκτιμήσεις και γ)την κοινωνικήν γεωπονικήν οικονομικήν και πολιτικήν. 3.Της Γεωργικής Χημείας περιλαμβάνουσαν την Εφηρμοσμένην εις την Γεωργίαν Γενικήν Χημείαν. 4.Της Ζωοτεχνίας, περιλαμβάνουσαν καταγωγήν των αγροτικών ζώων, γενικήν και ζωοτεχνικήν, γενετικήν, επίδρασιν του περιβάλλοντος και αναπαραγωγήν, διατροφήν των αγροτικών ζώων και τροφάς αυτών, βοοτροφίαν, ιπποτροφίαν, προβατοτροφίαν, αιγοτροφίαν, χοιροτροφίαν και ανάπτυξιν μικρών ζώων, μέσα προς ανάπτυξιν και προαγωγήν της Κτηνοτροφίας. 5.Της Αμπελουργίας, περιλαμβάνουσαν ανατομίαν, φυσιολογίαν, μορφολογίαν, βιολογίαν της Αμπέλου, Αμπελογραφίαν και αμπελοτεχνίαν. 6.Της Δενδροκομίας περιλαμβάνουσαν Δενδροκομίαν, Λαχανοκομίαν και Ανθοκομίαν. Το περιεχόμενο της άνω έδρας τροποποιήθηκε και ορίστηκε σε «Καλλιέργεια και εκμετάλλευση των οπωροφόρων δένδρων και θάμνων» από το Π.Δ. 985/16-23 Οκτ. 1980 (ΦΕΚ Α΄ 247). 7.Της Γεωργικής Τεχνολογίας περιλαμβάνουσαν τας γεωργικάς βιομηχανίας, τας ενδιαφερούσας ιδία την Ελλάδα. 8.Της Γενικής και Γεωργικής Υδραυλικής και βελτιώσεων, περιλαμβάνουσαν γενικήν υδραυλικήν και υδρολογίαν, προστασίαν γαιών από πλεοναζόντων υδάτων, αρδεύσεις, στραγγίσεις, διαφόρους υδρολογικάς βελτιώσεις και εξυγιάνσεις. 9.Της εφηρμοσμένης εις την Γεωργίαν Ζωολογίας και Παρασιτολογίας, περιλαμβάνουσαν περιγραφήν των ενδιαφερόντων την Γεωργίαν ζώων, το έργο αυτών, μέτρα προς αποτροπήν των εξ αυτών βλαβών. 10.Της Γεωργικής Μηχανολογίας, περιλαμβάνουσαν και τας Γεωργικάς μηχανάς (Β.Δ. 20  Ιαν./6 Φεβρ. 1948, ΦΕΚ Α΄ 30). Β΄.Εις το Δασολογικόν τμήμα 11.Της Δασοκομίας και της ορεινής υδρονομικής, περιλαμβάνουσαν 1)τας αμοιβαίας επιδράσεις των δασοπονικών ειδών, δάσους και περιβάλλοντος, ίδρυσιν και καλλιέργειαν των δασικών συστάδων και 2)το δασικόν σύστημα της διευθετήσεως των χειμάρρων μετά των απαραιτήτων δομικών έργων. 12.Της Υλωρικής περιλαμβάνουσα τας γνώσεις περί της υγιεινής του δασοπονουμένου δάσους και της θεραπείας των νοσηρών αυτού καταστάσεων εκ των οποίων κινδυνεύει η επιτυχία της δασοπονικής λειτουργίας, εξ οιασδήποτε αιτίας προέρχονται αι νοσηραί αυταί καταστάσεις, ήτοι εξ οιασδήποτε ανθρωπίνης δράσεως ή αβιοτικής ή βιοτικής επιρροής, φυτικής ή ζωϊκής σφαίρας (πυρκαϊαι, παγετοί, επιβλαβή αέρια, καιρός, ζωϊκαί πληγαί ή ερεθίσματα εκ ζώων ή επίσης αι εκ μυκήτων, βακτιρίων, ιών προκαλούμεναι νόσοι) και 13.Της Υλοχρηστικής, περιλαμβάνουσα: Ασχολίας με την δομήν του ξύλου, (τας οιασδήποτε αυτού ιδιότητας, τας οφειλομένας και επηρεαζομένας υπό της υφής και συγκροτήσεως αυτού ως αποτελέσματος του βίου αυτού) την συγκομιδήν και αξιοποίησιν των δασοπονικών προϊόντων. (Β.Δ. 690/1965). 14.Της Δασικής Διευθετικής και Ξυλομετρικής με περιεχόμενον την Δασικήν Διευθετικήν και Ξυλομετρικήν και 14α.Της Δασικής Πολιτικής και Εκτιμητικής με περιεχόμενον την Δασικήν Πολιτικήν και Εκτιμητικήν, Υλοστατικήν και Δασικήν Διοικητικήν (Άρθρ. 3 Ν.Δ. 3837/1958). Γ΄.Κοιναί εις αμφότερα τα τμήματα 15.Της Φυτοπαθολογίας, περιλαμβάνουσαν γενικήν παθολογίαν των φυτών, νοσολογίαν των γεωργικών και δασικών φυτών. 16.Της Εδαφολογίας, περιλαμβάνουσαν σύστασιν της λιθοσφαίρας, αποσάθρωσιν, δυναμικήν του εδάφους, σχέσεις του εδάφους προς την ατμόσφαιραν, υδρόσφαιραν και βιόσφαιραν, είδη και τύπους εδαφών, εφηρμοσμένην εις την Γεωργίαν και Δασοπονίαν εδαφολογίαν. 17.Των Μηχανικών Επιστημών και της Τοπογραφίας, περιλαμβάνουσαν α)την οδοποιΐαν (χάραξιν, σύνταξιν μελέτην και κατασκευήν), β)τας μεταφοράς (κατά ξηράν, εναερίους και δι’ υδατίνης οδού), γ)εφηρμοσμένην Μηχανικήν (στατικήν, αντίστασιν της ύλης, σιδηροπαγή σκυροκονιάσματα), δ)Οικοδομικήν (δομήσιμα υλικά, αγροτικάς και δασικάς οικοδομικάς εγκαταστάσεις) και ε)Τοπογραφίαν (οριζοντίαν, κατακόρυφον και ταχυμετρικήν αποτύπωσιν του εδάφους). (Αντί για τη σελ. 533) Σελ. 533(α) Τεύχος Ε83-Σελ. 41 Σχολή Γεωτεχνικών Επιστημών Παν/μίου Θεσ/νίκης 31.Ε.κ.4 Έκτακτοι 1.Δασοκομικής και Γενετικής (Άρθρ. 1 Ν.Δ. 3974/1959) με περιεχόμενον την ειδικήν και εφηρμοσμένην δασονομικήν και δασικήν γενετικήν και εισαγωγήν εις την Δασολογίαν. (Β.Δ. 119/1960). Δια του Π.Δ. 206 της 4/8 Απρ. 1975 (ΦΕΚ Α΄ 63) η ανωτέρω έδρα και το παρ’ αυτή υφιστάμενον Εργαστήριον, μετωνομάσθησαν εις «Δασικής Γενετικής και Βελτιώσεως Δασοπονικών Ειδών», άνευ μεταβολής του υπηρετούντος προσωπικού. Περιεχόμενον της έδρας η Δασική Γενετική και Βελτίωσις Δασοπονικών Ειδών. 2.Φυσιολογίας θρέψεως και Εφηρμοσμένης Διατροφής των Αγροτικών Ζώων, με περιεχόμενον ως ο τίτλος της. (Β.Δ. 422 της 4/27 Ιουν. 1960, ΦΕΚ Α΄ 91). 3.Εφηρμοσμένης Εδαφολογίας, με περιεχόμενον την χαρτογράφησιν, κατάταξιν εδαφών και βελτίωσιν φυσικών και χημικών ιδιοτήτων των γεωργικών εδαφών. (Β.Δ. 752 της 6/19 Νοεμ. 1962 ΦΕΚ Α΄ 198). 4.Τεχνολογίας του Γάλακτος (Β.Δ. 571/1964) με περιεχόμενον την αξιοποίησιν δια της εκβιομηχανοποιήσεως του γάλακτος, ήτοι η επιστημονική παρασκευή γάλακτος, βουτύρου, τυρού κλπ. και η χημική και βακτηριολογική εξέτασις του γάλακτος και των προϊόντων αυτού. (Β.Δ. 904 της 9/25 Νοεμ. 1965 ΦΕΚ Α΄ 217). 5.Βιολογίας Οπωροκηπευτικών Φυτών (Β.Δ. 751/1964) ης το περιεχόμενον είναι ο πολλαπλασιασμός των οπωροκηπευτικών Φυτών (οπωροφόρων λαχανικών και ανθέων) αι σχέσεις αυτών προς κλιματικόν περιβάλλον, η βιολογική σημασία και εφαρμογαί των ορμονών και ζιζανιοκτόνων, η φυσιολογία των καρπών προ και μετά την συγκομιδήν αυτών και η συντήρησις και μεταφορά καρπών, λαχανικών και ανθέων. (Β.Δ. 970 της 9/10 Δεκ. 1965, ΦΕΚ Α΄ 228). 6.Γεωργικών Εφαρμογών και Κοινωνιολογίας (Β.Δ. 251 της 29 Μαρτ./14 Απρ. 1965, ΦΕΚ Α΄ 64) ης το περιεχόμενον είναι η κοινοτική και περιφερειακή ανάπτυξις η ισορροπημένη γεωργία και ο οικονομικός προγραμματισμός, η μελέτη των αγροτικών κοινωνικών ομάδων αι μέθοδοι των γεωργικών Εφαρμογών, η αξιολόγησις των γεωργικών εφαρμογών, ο σχεδιασμός και η τεχνική της Κοινωνικοοικονομικής ερεύνης, η οικονομική και κοινωνική στατιστική και η οικονομετρική και κοινωνιομετρική. (Β.Δ. 719 της 28 Σεπτ./2 Οκτ. 1965 ΦΕΚ Α΄ 178). Σελ. 534(α) Τεύχος Ε83-Σελ. 42 7.Δασικών Βοσκοτόπων (Β.Δ. 251/1965) με περιεχόμενον την διαχείρισιν και βελτίωσιν των ορεινών βοσκοτόπων. (Β.Δ. 719/1965). 8.Γεωργοοικονομικής ερεύνης (Β.Δ. 251/1965) ης το περιεχόμενον είναι τα είδη, τα στάδια και αι μέθοδοι της γεωργοοικονομικής ερεύνης, η λογιστική, η εκτιμητική, ο προγραμματισμός και η διεξαγωγή γεωργοοικονομικών ερευνών. (Β.Δ. 719/1965). 9.Γενετικής και Βελτιώσεως των Φυτών (Β.Δ. 1027 της 9/22 Δεκ. 1965, ΦΕΚ Α΄ 238), ης το περιεχόμενον είναι αι αρχαί της γενετικής φυτών και ζώων, εξελίξεις με άμεσον ή έμμεσον σχέσιν επί της δημιουργίας βελτιωμένων ποικιλιών και φυλών, τεχνική ήτις εφαρμόζεται κατά την παραγωγήν νέων εκλεκτών ποικιλιών των καλλιεργουμένων φυτών, με επιπτώσεις επί της αποδοτικότητος αυτών ως και επί της ποιότητος των παραγομένων προϊόντων κλπ., διδασκαλία των μεθόδων του Γεωργικού πειραματισμού, δια των οποίων επιτυγχάνεται η μετ’ επιτυχίας διεξαγωγή πειραμάτων εν τω αγρώ υπό φυσικάς συνθήκας, ως και η εξαγωγή ασφαλών συμπερασμάτων. (Β.Δ. 492 της 27 Μαΐου/11 Ιουν. 1966, ΦΕΚ Α΄ 121). Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 